જયદેવે જોયું તો આ ભોગ બનનાર વ્યકિતઓ કુલ પાંસઠ હતા અને સેક્ધડ મોબાઈલની ક્ષમતા બાર જણાની હતી તેથી જયદેવે કહ્યું અડધા પહેલા બેસી જાવ બાકીનાં પંદરેક મીનીટમાં ઉનાવાથી બીજો ફેરો કરી લઈશું પરંતુ આલોકો તો મોતને ખૂબ નજીકથી ભાળી ગયા હતા તેથી હવે કોઈ એક ક્ષણ પણ અહી રોકાવા માગતુ ન હતુ આથી લોકોએ કહ્યું ના સાહેબ હવે અહિં રોકાવાય નહી કહીને તમામે તમામ પાંસઠ વ્યકિતઓ ધીમેધીમે આડા અવળા ત્રાંસા ઉભા ઉભા ગોઠવાઈ ગયા બારની ક્ષમતા વાળા વાહનમાં પાંસઠ વ્યકિતઓ ખીચોખીચ વાહનમાં ચડીને ભરાઈ ગયા પાંચ એસઆરપીના જવાનો પૈકી ચારને સેક્ધડ મોબાઈલમાં આગળની કેબીનમાં ડ્રાઈવર પાસે ચડાવ્યા હતા જયાં અમુક લોકો તો કેબીનમાં પણ ઘૂસી ગયા હતા એક એસઆરપી જવાનને ઉંઝા વન જીપમાં અને ફોજદાર ગોસ્વામીને જયદેવની બાજુમાં આગળની સીટમાં ડ્રાઈવર પાસે બેસાડી દીધા બંને વાહનોએ ધીમેધીમે તળાવની પાળ પસાર કરી ગામના દક્ષિણ પાદરમાંથી પ્રવેશ દ્વાર તરફ જતા હતા ત્યાં ટોળાઓને જોકે મોડો મોડો ખ્યાલ આવેલો તેથી તે રસ્તા ઉપર પણ નાની મોટી આડશો નાખેલી પણ ખૂલ્લી જમીન હોય અને પોલીસના ડ્રાઈવરો પણ હિંમતવાળા અને સાહસીક હોઈ વાહનો આડા અવળા કરીને ફુલ રેસ રાખીને હાઈવે ઉપર ચડાવી દીધા જેવા બંને વાહનો હાઈવે ઉપર ચડયા ત્યાં તમામે તમામને હાશકારો થયો કે હાશ બચી ગયા. (ક્રમશ:)